אלי ראכלין

אלי ראכלין (נולד ב-18 ביולי 1966) הוא עיתונאי ואיש רדיו וטלוויזיה ישראלי המשמש כמגיש ועורך מבזקי חדשות בחדשות 13.

ביוגרפיה 
את הקריירה העיתונאית שלו החל ראכלין בגלי צה"ל, שם שימש עורך חדשות ומאוחר יותר, גם כתב בריאות.

היה בצוות ההקמה של "רדיו לב המדינה", הקים את מחלקת החדשות בתחנה והגיש תוכניות שונות.

מעברו לטלוויזיה החל בתחנה המקומית "תבל דרום", שם שימש כעורך ראשי וכמגיש חדשות. בהמשך עבד בתוכנית "כלבוטק" כתחקירן וכבמאי כתבות וערך את "ערב חדש" בטלוויזיה החינוכית.

בקיץ 2003 חבר לדסק החדשות של "חדשות 10", שם שימש, בין היתר, כעורך במהדורת החדשות המרכזית של ערוץ עשר, ב"מועצת החכמים" ובמשדרים מיוחדים. הוא הגיש את "מהדורת 19:00" ושימש גם כמנהל הניו מדיה בחדשות 10 ואחראי על התיאום עם "נענע 10" ועם מחלקת הסלולר.

מאז מיזוג רשת וערוץ עשר, ראכלין עורך ומגיש מבזקי חדשות ב"חדשות 13".

לראכלין שלושה ילדים, ובהם מאיה, שדרנית גלי צה"ל בעברה, המשמשת מתחילת 2022 כמגישה קבועה של התוכנית מהדורת חמש בערוץ כאן 11.

קישורים חיצוניים
 אלי ראכלין, בחדשות 13

מגישי חדשות ישראלים
סגל רשת
סגל ערוץ עשר
חיילי גלי צה"ל
בוגרי אוניברסיטת תל אביב
ישראלים שנולדו ב-1966